CELEX: 62009FN0103
Language: et
Date: 2009-12-22 00:00:00
Title: Kohtuasi F-103/09: 22. detsembril 2009 esitatud hagi — Allen jt versus komisjon

13.2.2010   
            
            
               ET
            
            
               Euroopa Liidu Teataja
            
            
               C 37/51
            
         22. detsembril 2009 esitatud hagi — Allen jt versus komisjon
   (Kohtuasi F-103/09)
   2010/C 37/80
   Kohtumenetluse keel: inglise
   
      Pooled
   
   
      Hageja: John Allen (Oxford, Ühendkuningriik) jt (esindajad: barrister’id P. Lasok, I. Hutton, B. Lask)
   
      Kostja: Euroopa Komisjon
   
      Hagi ese ja sisu kirjeldus
   
   Kahju hüvitamise nõue ja nõue tühistada otsus, millega keelduti maksmast hüvitist kahju eest, mida igale hagejale tekitati sellega, et kedagi neist ei võetud tööle ühenduste ajutise teenistujana ajal, mil nad töötasid ühisettevõttes JET.
   
      Hagejate nõuded
   
   Hagejad paluvad üldkohtul:
   
               —
            
            
               tühistada komisjoni 25. septembri 2009. aasta otsus;
            
         
               —
            
            
               tunnistada, et hagejatel on õigus „muude töötajatega” võrdsele kohtlemisele ja/või õigus töölevõtmisele vastavalt JET-i algse põhikirja artiklile 8
            
         
               —
            
            
               sedastada, et hagejate töötamise ajal JET-projekti teenistuses kohtles komisjon neid töötasu, pensioniõiguste ja lisanduvate toetuste ning tulevase töökoha tagatuse osas diskrimineerivalt, millel puudus objektiivne õigustus,
            
         
               —
            
            
               mõista komisjonilt hagejate kasuks välja ühenduse õiguse eespool loetletud rikkumistega põhjustatud kaotus töötasus, pensionis, hüvitistes ja toetustes, s.h asjakohane viivis;
            
         
               —
            
            
               mõista käesoleva kohtuasja kohtukulud välja komisjonilt, ning
            
         
               —
            
            
               võtta Euroopa Kohtu põhikirja ja/või Avaliku Teenistuse Kohtu kodukorra alusel edasisi meetmeid ja pakkuda edasisi lahendusi, mis võivad olla vajalikud, õiged või õiglased.